Kobe sve usamljeniji u Lakersima? (5/10/03) - 2003-10-05
Bryanta očekuje početak suđenja za, kako se tvrdi, silovanje devetnaestogodišnjakinje
Košarkaš Los Angeles Lakersa Kobe Bryant, koji očekuje početak suđenja zbog navodnog seksualnog zlostavljanja devetnaestogodišnjakinje, izgleda da je sve više izoliran od svojih kolega. Naime, na nedavnom partyu kojeg je u svojoj vili na Beverly Hillsu organizirao Bryantov suigrač Shaquille O’Neal i na kojem su prisustvovali obitelji novih košarkaša te NBA momčadi Karla Malonea i Garya Paytona, Bryant se prema riječima svojih suigrača držao vrlo suzdržano i neopušteno. Bryant i njegova žena kasnili su na tu društvenu prigodbu, ali, kako je o Bryantu rekao pomoćni trener Lakersa Brian Shaw, “barem se pojavio”. Bryant je jučer, dapače, pokazao da se ni na parketu više ne osjeća baš kao kod kuće. Naime, zakasnio je na početak treninga, na kojem ga je čekalo stotinjak novinara, koji su ga željeli čuti u javnosti - po prvi put nakon što je u srpnju na televiziji priznao bračnu nevjeru. Čak je i na Havaje, gdje Lakersi održavaju ovogodišnje pripreme za početak sezone, stigao prekasno da bi sudjelovao na večeri s kolegama iz ekipe. Na Otvorenom prvenstvu Japana Nijemac Rainer Schuettler i Francuz Sebastian Grosjean ušli su u finale ovog 860 tisuća dolara vrijednog turnira. Schuettler je u subotu lakoćom u dva seta pobijedio Cyrila Saulniera koji je u petak napredovao u dvoboju protiv Marka Philippousisa, zahvaljujući tome što je Philippousis prekinuo meč radi bolova u vratu. Grosjean se za finale izborio svojom pobjedom nad trećim nositeljem Paradorn Srichaphanom, kojeg je svladao rezultatom 2:1 po setovima. U ženskom natjecanju za finale se izborila Ruskinja Maria Sharapova, koja će se sastati s Anikom Kapros. Ovo je prvi put za obje tenisačice da su ušle u finale jednog WTA turnira. S druge strane svijeta, točnije u Moskvi na Kremlin Cupu, u finale se plasirao Taylor Dent. Dent je Paul-Henri Mathieuu, kojeg je u polufinalu svladao s 2:1 po setovima, ubacio čak 18 asova kod serviranja, neki od kojih su dosegnuli brzinu od 211 kilometara na sat. Dent, inače pobjednik prošlotjednog Otvorenog prvenstva Tajlanda, u finalnom meču u nedjelju igra protiv Sargis Sargsiana. U ženskom natjecanju Amelie Mauresmo pobijedila je Elenu Dementievu, i u finalu će se sastati s Anastasyom Myskinom koja je u dva seta lakoćom eliminirala Annu Pistolesi.